
Parlamentul României

Camera Deputaţilor

Comisiapentru apărare, ordine                                                                 Bucureşti, 11.06.2003

publică şi siguranţă naţională                                                                   PL 366/2003                                                                                                                                                 

Nr.32/382

RAPORT

asupra proiectului de Lege  pentru aderarea României la articolul 1, în forma modificată, adoptat la Geneva la 21 decembrie 2001, la Protocolul privind interzicerea sau limitarea folosirii minelor, armelor -capcană şi altor dispozitive, în formă modificată, adoptat la Geneva la 3 mai 1996 (Protocolul II modificat  la 3 mai 1996) şi la Protocolul adiţional privind armele laser care pot  provoca orbirea (Protocolul IV), adoptat la Viena la 13 octombrie 1995 , ale Convenţiei privind interzicerea sau limitarea folosirii anumitor arme clasice care ar putea fi considerate ca producând efecte traumatice excesive sau care ar lovi fara discriminare, adoptată la Geneva la 10 octombrie 1980.
1. În conformitate cu prevederile art.89 şi 107 din Regulamentul Camerei Deputaţilor,
Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în  procedură obişnuită cu proiectul de Lege pentru aderarea României la articolul 1, în forma modificată, adoptat la Geneva la 21 decembrie 2001, la Protocolul privind interzicerea sau limitarea folosirii minelor, armelor -capcană şi altor dispozitive, în formă modificată, adoptat la Geneva la 3 mai 1996 (Protocolul II modificat  la 3 mai 1996) şi la Protocolul adiţional privind armele laser care pot  provoca orbirea (Protocolul IV), adoptat la Viena la 13 octombrie 1995 , ale Convenţiei privind interzicerea sau limitarea folosirii anumitor arme clasice care ar putea fi considerate ca producând efecte traumatice excesive sau care ar lovi fara discriminare, adoptată la Geneva la 10 octombrie 1980, trimis cu adresa nr.366/05.06.2003 şi înregistrat cu nr.32/382 din 5 iunie 2003.

      Consiliul Legislativ, cu nr.453/26.03.2003, a avizat favorabil, cu unele observaţii,  proiectul  ordonanţei de urgenţă.

      Proiectul de lege, prin ratificarea aderării României la instrumentele juridice de aplicare a dreptului umanitar în procesul dezarmării şi neproliferării armamentelor, marchează aportul ţării noastre la procesul de universalizare a Convenţiei, cu efecte favorabile asupra proceselor de aderare la NATO şi UE.

      Proiectul face parte din categoria legilor ordinare şi se adoptă potrivit art.74 alineatul (2) din Constituţie.

2. La dezbaterea proiectului de lege a participat în calitate de invitat, conform 
prevederilor art.51 şi art.52 din Regulamentul Camerei Deputaţilor, domnul Mihai Constantinescu, reprezentant al  Ministerului Afacerilor Externe. 
3. La lucrările comisiei au fost prezenţi  23 deputaţi din totalul de 26 de membri ai
comisiei.

4. Proiectul de lege a fost aprobat cu unanimitatea  voturilor  deputaţilor
prezenţi.

5. Proiectul a fost adoptat de Senat în şedinţa din 29 mai 2003.
În urma dezbaterii, în şedinţa din 11 iunie  2003, comisia propune adoptarea fără

modificări a proiectului de lege.

PREŞEDINTE,

Răzvan IONESCU

Red.consult.Roxana Rus

